stanford-oval/wikipedia huggingface dataset:
תו (מוזיקה)
שמות התווים

המוזיקה המערבית מחלקת את האוקטבה לשנים עשר צלילים. מסיבות היסטוריות, ישנם שבעה צלילים "טבעיים", ועוד חמישה צלילים שנחשבים כשינוי של הצלילים הטבעיים, שהם הדיאזים והבמולים.

שמות הצלילים ברוב העולם הם: דוֹ, רֶה, מִי, פַה, סוֹל, לַה, סִי, אולם במספר ארצות (בעיקר ארצות דוברות אנגלית) משתמשים בסימונים C,‏ D,‏ E,‏ F,‏ G,‏ A,‏ B בהתאמה.
שמות תווי הביניים משתנים לפי סוג הסולם. לדוגמה, התווים דו דיאז ורה במול, שהם אותו תו בדיוק ונקראים אחרת לפי סוג הסולם. בסולם לה מז'ור קיים דו דיאז, הוא נקרא כך ולא רה במול משום שבסולם זה מנוגן התו רה (לא רה במול או דיאז) ולא נהוג לרשום צליל מאותה משפחת הצלילים של תו מסוים, כלומר, לעולם לא יִמָצאו בסולם גם רה וגם רה במול. ומשום שלא קיים בסולם זה דו רגיל, וגם לפי נוסחת הטונים בסולם המז'ורי, הדו יהיה דו דיאז ולא רה במול. היחס בין צלילים שכאלה נקרא אנהרמוניה.
הגבהה של חצי טון (למשל מדו לדו דיאז) מחושבת על ידי הכפלתו ב-1.05946309 ( {\sqrt[{12}]{2}}) כאשר החישוב מתחיל בדרך כלל מ-442 הרץ לתו לה. הגבהה של טון שלם תהיה הכפלה ב-1.12246204 (הכפלה פעמיים של חצי טון). התדירות של התו מוכפלת במעבר לאוקטבה הבאה. תדירותו של התו מי, למשל, היא כ-330 הרץ, ובאוקטבה שמעליה תדירותו כ-660 הרץ.
הסימנית  \sharp  (דיאז) מורה לנגן את התו יותר גבוה בחצי טון מאשר התו הנתון.
הסימנית  \flat  (במול) מורה לנגן את התו יותר נמוך בחצי טון מאשר התו הנתון.
הסימנית x (דיאז כפול – דוּבֶּל דיאז) מורה לנגן את התו יותר גבוה בטון שלם מאשר התו הנתון.
הסימנית  \flat \flat  (במול כפול – דוּבֶּל במול) מורה לנגן את התו יותר נמוך בטון שלם מאשר התו הנתון.
כאשר ייראה דיאז או במול בתיבה מוזיקלית מסוימת, כל תו זהה שיבוא לאחר מכן באותה התיבה יהיה גם הוא במול או דיאז בהתאמה, גם אם לא כתוב לידו הסימן. על-מנת לבטל דיאז או במול באותה התיבה, ישתמש המלחין בסימן  \natural  (בקר).
על כיצד לבטל דיאז כפול או במול כפול אין הסכמה גורפת: יש שייכתבו סימן של דיאז רגיל ולידו סימן של בקר, ובכך יבטלו חצי עלייה בדיאז הכפול, ויש שייכתבו שני סימני בקר על מנת לבטל את הדיאז או הבמול הכפול, ויש שייכתבו סימן בקר אחד על מנת לבטל את הדיאז או הבמול הכפול.
לעיתים גם תו רגיל נכתב כדיאז כמו בסולם "דו דיאז מז'ור", שהתו השלישי בסולם לא ייכתב בתור פה, אלא בתור מי דיאז, בהתאם למרווחים של הסולם העולה בסקונדות: דו דיאז, רה דיאז ומי דיאז. כיוון שבין מי ל-פה קיימת סקונדה קטנה (חצי טון), המרווח בין שני הקלידים הללו איננו מכיל קליד שחור ועלייה של חצי טון תביא את מי דיאז אל פה.
כפי שניתן לראות בפסנתר, יש מחזוריות לתווים: כל רצף של 12 קלידים (כלומר, כל אוקטבה) חוזר על עצמו לאורך הפסנתר, כך:
ר \sharp ר \sharp רר \sharp ר \sharp ר \sharp ר-ר \sharp ר \sharp רר \sharp ר \sharp ר \sharp ר-ר \sharp ר \sharp רר \sharp ר \sharp ר \sharp ר (ר="רגיל",  \sharp ="דיאז"). ושמות התווים זהים בכל אוקטבה, התו הראשון בכל רצף הוא דו, התו השני הוא דו-דיאז, וכן הלאה.
ההבדל בין תו באוקטבה אחת לאותו תו באוקטבה שמעליו, או מתחתיו, הוא הבדל בגובה הצליל (הכפלת תדר הצליל בשניים או הפחתתו בחצי).
רישום התווים

לרישום התווים של מנגינה מסוימת משמשת החמשה.
התווים יכולים להיות מונחים בחמשה ישרה על פסיה או בין קוויה. לדוגמה: אם התו מונח על הקו העליון, במפתח סול, התו תמיד יהיה "פה". אם התו מונח בין הקו העליון לקו שמתחתיו, התו תמיד יהיה "מי".
אם התו מונח על הקו העליון, ולידו מצויר הסמל "דיאז", התו תמיד יהיה "פה דיאז" יש גם אפשרות שיהיה כתוב "דו בקר" שזה דו רגיל. אם יש צורך בתו הגבוה או נמוך מכמות הקווים הקיימים בחמשה, ישורטט קו נוסף החוצה את התו עצמו, על מנת להקל על הקריאה של התווים.
על מנת להקל את קריאת התווים בחמשה, ישנם מספר מפתחות עיקריים אשר משמשים לפיענוח התווים: מפתח סול, מפתח פה ומפתח דו. לכל מפתח כזה ישנם כמה סוגים, למשל מפתח דו אלט (לויולה, למשל), ומפתח דו טנור (למנעד האמצעי של הצ'לו) הם שני מפתחות שונים ולהם מקום שונה על החמשה.
המפתח בתמונה הוא מפתח סול, והעיגול האמצעי שלו מורה על הקו עליו מונח התו "סול".
על מפתח פה ישנן שתי נקודות, שהקו שעובר ביניהן הוא תמיד יהיה התו פה.
על מרכזו הקעור של מפתח דו תמיד יהיה מסומן הקו דו.
מפתח סול משמש כלים בעלי מנעד גבוה, כגון כינור, חליל, אבוב וכו'.
מפתח פה משמש כלים בעלי מנעד נמוך יותר, כמו הצ'לו או הבסון.
מפתח דו משמש כלים בעלי מנעד אמצעי, כגון הויולה. מפתח דו הוא מפתח נדיר יחסית. בשונה ממפתחות סול ופה, שמיקומם על החמשה קבוע, מפתח דו יכול להיכתב בכל מקום על פני החמשה, והקו שיעבור באמצעו יישא תמיד את התו דו.
בכלי נגינה בעלי מנעד רחב כמו פסנתר ונבל, יהיו מצוירות שתי חמשות: אחת (העליונה) עם מפתח סול, ואחת (התחתונה) עם מפתח פה. המפתח יכול להשתנות במהלך יצירה, על מנת להקל על קריאת התווים.
לא תמיד התו בחמשה הוא אותו התו לכל כלי הנגינה: לדוגמה, אם יתבקשו נגן צ'לו ונגן קונטרבס לנגן מאותה החמשה את אותו התו, ינגן נגן הקונטרבס את הצליל באוקטבה אחת נמוך יותר מהתו שינגן הצ'לו, אף על פי שזהו אותו מפתח בדיוק, זאת כדי להקל על הנגן.
יש כלים כגון חצוצרה, או קלרינט המנגנים בטרנספוזיציה, כלומר שהתו דו שלהם הוא התו סי במול של נגן הפסנתר. לכלי אחד יכולות להיות כמה סוגים ולכל אחד טרנספוזיציה שונה, למשל קיימת חצוצרה בסי במול (כלומר כל דו של חצוצרה שווה סי במול של פסנתר), וחצוצרה בדו. קיים גם קלרינט בסי במול, בלה, ובמי במול. על המעבד המוזיקלי לבחור את הכלי בהתאם, בטרנספוזיציה המתאימה לסולם של היצירה, כדי שיהיה נוח לנגן לנגן את התווים, למשל על מנת להשיג את התו דו – על נגן הקלרינט בסי במול לנגן את התו רה, ועל נגן הקלרינט בלה לנגן מי במול. בשל כך, על המעבד לשלוט בקריאה וכתיבת תווים לכלי זה כדי לכתוב את התווים הנכונים.
המקצב-משך התו, מצוין על פי אופן רישומו: עיגול ללא מילוי מציין שלם, ארבע פעמות; עיגול ללא מילוי עם רגל מציין חצי, שתי פעמות; עיגול מלא עם רגל מציין רבע, פעמה בודדת; עיגול מלא עם רגל ודגל או חיבור לתו צמוד מציין שמינית, חצי פעמה; שני דגלים או שני חיבורים, משך התו הוא אחד חלקי שש עשרה, רבע פעמה ( x דגלים/חיבורים גוררים  {\tfrac {1}{2^{x+2}}} מהשלם ו־ {\tfrac {1}{2^{x}}} מהפעמה). נקודה לצד התו מוסיפה לו מחצית מהמשקל הצמוד הקודם.
השמעת צלילים אינה נתמכת בדפדפן שלך. אפשר להוריד את קובץ השמע.
ראו גם

תאוריית המוזיקה – מונחים
גווידו ד'ארצו
נוימה
אקורד גיטרה
טבלטורה לכלים שונים
הערות שוליים

↑  משכו היחסי, משכו האבסולוטי תלוי גם במפעם שקובע את מהירות הנגינה כולה
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
תווים
| דו(C) | רה(D) | מי(E) | פה(F) | סול(G) | לה(A) | סי(B) |
| --- | --- |
בקרת זהויות :  GND: 4528562-7 
נגינה לפי תווים
עיון בתווים
כיכר התווים בראש העין
שלישיית בת'נל גרין

שלישיית בת'נל גרין. מימין לשמאל, שאמימה בגום, אמירה עבאס וקדיזה סולטנה
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אמירה עבאס, שאמימה בגום וקדיזה סולטנה, המכונות לעיתים בתקשורת כשלישיית בת'נל גרין (מאנגלית: Bethnal Green trio), הן שלוש נערות בריטיות, שלמדו באקדמיית בת'נל גרין (אנ') שבלונדון. השלוש נודעו בעקבות כך שברחו מבתיהן ללא ידיעת הוריהן בפברואר 2015 כדי להצטרף לארגון המדינה האסלאמית בסוריה ועיראק, וזאת לאחר שעברו 'שטיפת מוח' על ידי פעילי ג'יהאד. על פי המכון לדיאלוג אסטרטגי, השלוש היוו חלק מקבוצה של כ-550 נערות ונשים צעירות מארצות מערביות שהצטרפו לדאעש. המקרה של השלישייה הוא אחד מהידועים ביותר מתוך קבוצת מקרים דומים שזכו לכינוי "נשות דאעש".
סדרת הטלוויזיה השוודית "ח'ליפות" מבוססת בחלקה על המקרה של השלישייה.
ראו גם

המדינה האסלאמית
ח'ליפות (סדרת טלוויזיה)
הערות שוליים

1 2  Correspondent, Lucy Fisher, Defence. "Bethnal Green trio fled Britain with help from Isis's best female recruiter" (באנגלית). ISSN 0140-0460. נבדק ב-2021-03-01.
↑  Saltman, Erin Marie; Smith, Melanie (2015), 'Till Martyrdom Do Us Part' Gender and the ISIS Phenomenon
1 2  Kathy Gilsinan, The ISIS Crackdown on Women, by Women, The Atlantic, ‏2014-07-25 (באנגלית)
↑  What happened to the rest of the Bethnal Green trio who joined ISIS with Shamima Begum?, The Sun, ‏2019-03-09 (באנגלית בריטית)
1 2 3  "Syria girls: Families 'cannot stop crying'". BBC News (באנגלית בריטית). 2015-02-22. נבדק ב-2021-03-01.
↑    Gregory Walton, ‏Isil defector girls' families go to Turkey to probe disappearance, The Telegraph, 23 March 2015
↑  "Glasgow 'jihadist' Aqsa Mahmood denies recruiting London girls". BBC News (באנגלית בריטית). 2015-03-16. נבדק ב-2021-03-01.
↑  Scots jihadi Aqsa Mahmood will be prosecuted if she comes home, say police, web.archive.org, ‏2018-07-01
↑  Ben Morgan, Jihadi schoolgirl’s father marched at flag-burning rally, www.standard.co.uk, ‏2015-03-27 (באנגלית)
↑  Father of girl feared to have joined IS denies extremism, ITV News, ‏2015-04-07 (באנגלית)
↑  Agence France-Presse, UK Supreme Court Will Hear ‘ISIS Bride’ Case, Courthouse News Service, ‏2020-07-31 (באנגלית אמריקאית)
↑  Bevan Shields, IS bride can return to Britain to appeal citizenship loss, court rules, The Sydney Morning Herald, ‏2020-07-16 (באנגלית)
1 2  Shamima Begum: latest news and where is she now?, Metro, ‏2019-09-29 (באנגלית)
1 2  Robin de Peyer, Schoolgirls who feld home to join Isis are feared dead by their families, www.standard.co.uk, ‏2017-08-07 (באנגלית)
↑    David Barrett,Davidbarrett,Martin Evans, ‏Three 'Jihadi brides' from London who travelled to Syria will not face terrorism charges if they return, The Telegraph, 10 March 2015
1 2  Police sorry for failure to warn families of Isis girls about schoolfriend's flight, NZ Herald (ב־New Zealand English)
↑  Leaders: Vigilance crucial or more will be lost to IS, www.scotsman.com (באנגלית)
↑  "David Cameron concerned over Syria-bound London girls". BBC News (באנגלית בריטית). 2015-03-31. נבדק ב-2021-03-01.
↑  Travel ban for five east London girls over fears they will join Isis in Syria, the Guardian, ‏2015-03-27 (באנגלית)
↑  Kadiza Sultana: London schoolgirl who joined Isis believed killed in Syria airstrike, the Guardian, ‏2016-08-12 (באנגלית)
↑  Milena Veselinovic and Sheena McKenzie CNN, Family fears British girl who went to Syria is dead, CNN
↑  How a 17-year-old Austrian girl beaten to death by Isis kept a British jihadi bride in Syria, The Independent, ‏2016-08-12 (באנגלית)
↑  Zecharias Zelalem, Fate of Ethiopian born teenager who ran off to Syria in 2015 unknown; status as British citizen now unclear, OPride.com, ‏2017-12-04 (באנגלית אמריקאית)
↑  "Shamima Begum will not be allowed here, Bangladesh says". BBC News (באנגלית בריטית). 2019-02-21. נבדק ב-2021-03-01.
↑  Shamima Begum discovers citizenship has been revoked, NewsComAu, ‏2019-02-20 (באנגלית)
תגלת-פלאסר השני

| --- | --- |
 לידה:  המאה ה־10 לפנה״ס 
 פטירה:  935 לפנה״ס 
 מדינה:  אשור 
 
תגלת-פלאסר השני (באכדית: Tukultī-apil-Ešarra תוקולתי-אפיל-אשארה) היה מלך אשור. הוא מלך בין השנים 967 לפנה"ס ועד שנת 935 לפנה"ס. הוא עלה לשלטון לאחר מות אביו המלך אשור-ראש-אישי השני (Ashur-resh-ishi II). מעט מאוד ידוע על תקופת מלכותו. לאחר מותו ירש אותו בנו המלך אשור-דן השני.
ראו גם

תגלת-פלאסר הראשון
תגלת-פלאסר השלישי
לקריאה נוספת

A. Kirk Grayson, Assyrian Rulers of the Early First Millennium BC I (1114-859 BC), University of Toronto press, 1991
רשת אלחוטית קהילתית שמפיין-אורבנה

קמפוס אוניברסיטת אילינוי בשמפיין-אורבנה, אחד הארגונים השותפים בפיתוח התשתית הטכנולוגית לרשת האלחוטית הקהילתית
הרשת האלחוטית קהילתית שמפיין-אורבנה היא רשת אלחוטית קהילתית של "המרכז העצמאי למדיה" (UCIMC) באילינוי. הפרויקט הוקם בשנת 2000 על ידי קבוצת מפתחים מתוך רצון להשתמש בחיבורי אינטרנט קיימים אשר הוקצו למוסדות ציבוריים (כגון משרדים עירוניים, בתי ספר ואוניברסיטאות) שאינם מנוצלים עד תום. 
מטרת הפרויקט היא בניית רשת אלחוטית חברתית בצורה חסכונית ויעילה, ללא מטרות רווח, על ידי התקנה של ציוד רשת אלחוטית (WIFI) על גגות חברי הקהילה המקומית. UCIMC הצליח להקים את הרשת קהילתית במהירות גבוהה. פרויקט זה הוא אחד מני רבים אשר יצרו רשתות קהילתיות ברחבי העולם, ומפתח פלטפורמה להעתקת המודל למקומות נוספים בהתאם לצרכים המשתנים.
מטרות הפרויקט

חיבור יותר אנשים לרשת האינטרנט ולשירותי פס רחב
פיתוח קוד חומרה ותוכנה אשר פתוח לשימוש על ידי פרויקטים אלחוטיים ברחבי העולם
בניית קהילה תומכת של פס רחב בערים ועיירות ברחבי העולם ללא מטרות רווח
ארכיטקטורת הרשת

פלטפורמת CUWiN מכוונת לספק טופולוגיית רשת שאינה היררכית אשר מבוססת על תשתיות וטכנולוגיות קיימות. בעבר, רשתות מסוג זה סבלו מבעיית "הרחבה להיקפים גדולים" (סילומיות) משום שהיקף התקשורת גדל מעבר ליכולת של הנתבים האינדיבידואלים הקיימים ברשת לקבל ולהעביר את האינפורמציה. כתוצאה מכך, כאשר רשת מסוג זה הגיעה לגודל מסוים, הנתונים הרבים שעברו בה גרמו לקריסתה. על מנת להתגבר על בעיה זו, פותחו אלגוריתמים המשפרים את יכולת הנתבים להתמודד עם היקף כה רחב של אינפורמציה. חברי הפרויקט מעריכים ששיפור טכני זה מאפשר תקשורת יעילה בין אלפי עד עשרות אלפי צומתי רשת בטופולוגיה עירונית עמוסה. בנוסף לאלגוריתמים שפותחו על מנת לשפר את ניתוב האינפורמציה, פלטפורמת CUWiN משתמשת ב"מטריצת ניתוב" אשר פותחה על ידי המכון הטכנולוגי של מסצ'וסטס (MIT). מטריצה זו, מאפשרת אדפטציה דינאמית לאיכות כל חיבור ברשת בהתחשבות במרחקים ביניהם.
מבנה הפרויקט

הפרויקט מורכב משתי תתי קבוצות:
קבוצה אשר עוסקת ישירות בבניה ופיתוח של הרשת האלחוטית השיתופית בקהילת אורבנה-שמפיין
קבוצה אשר עוסקת בפיתוח כללי של פלטפורמת רשת אלחוטית קהילתית
תגרים

.
| --- | --- |

יוהנס הרביעי · מלס זנאווי · איסאייס אפוורקי · אלולה אנגדה
 אוכלוסייה
 9,339,400
 ריכוזי אוכלוסייה עיקריים
 אתיופיה אתיופיה: 5,726,500    אריתריאה אריתריאה: 3,430,000   איטליה איטליה: 54,000   סודאן סודאן: 43,000   גרמניה גרמניה: 26,000   ישראל ישראל: 20,000   ארצות הברית ארצות הברית: 20,000   תימן תימן: 9,900    קנדה קנדה: 9,300    ג'יבוטי ג'יבוטי: 700
 שפות
 תיגרינית
 דת
 נוצרים · מוסלמים  · יהודים
 קבוצות אתניות קשורות
  אמהרים · אגאו · תגרה
תגרים (בתיגרינית: ተጋሩ, "תגרו") הם קבוצה אתנית שמקורה בקרן אפריקה. התגרים חיים ברובם במדינת תיגראי שבצפון אתיופיה ובדרום מדינת אריתריאה שבחבל ההיסטורי חבש בצפון הרמה האתיופית. התגרים משתייכים לקבוצת העמים החבשים, עם זה נוצר עוד במהלך שלטון קיסרות אקסום במאות ה-3 וה-4 ולאחר מכן החלו להתפתח כקבוצה אתנית נפרדת בייחוד לאור הופעתם של האגאווים/האמהרים במאות ה-9 וה-10. התגרים היו הקבוצה הראשונה המשפיעה באימפריה האתיופית ואף לעיתים קבוצות אחרות  הצליחו לשלוט על כס הקיסרות לזמן מסוים, מולדתם תיגראי היא ערש התרבות החבשית ובסיס להיסטוריה של אתיופיה וכן האזור בו צמחו ממלכת דעמת, האימפריה החבשית והאימפריה האתיופית.
מינוח

אין שם כולל מוסכם לכלל דוברי השפה התגרית באריתריאה לדוגמה אלו מכונים באופן מוזר ע"ש השפה שלהם "בהר תגריניה" (עם התגריניה).
מלבד העם התגרי, קיימות קבוצות אתניות נוספות הדוברות את השפה התגרית, ביניהן הצלים בית, האירובים, האזובו רייה וחלק מעולי ביתא ישראל.
מקור השם "תגרים" אינו ידוע והסברה היא שהוא מוזכר לראשונה בשם "תיגריטס" במונומנטום אדוליטנום במאה השלישית.
הערות שוליים

↑  Tigrai, Tigrinya
↑  Stuart Munro-Hay, Aksum: A Civilization of Late Antiquity, Chapters 11 - 16.
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
| --- | --- |
בקרת זהויות :  NLI: 987007536388905171  BnF: cb12324547c (data)  GND: 4120361-6  LCCN: sh85135328  SUDOC: 032160674
תום יורק

| --- | --- |

 לידה:  7 באוקטובר 1968 (בן 56) ולינגבורו, הממלכה המאוחדת 
 שם לידה:  תומאס אדוארד יורק
 מוקד פעילות:  בריטניה
 תקופת הפעילות:  מ-1985
 מקום לימודים:  אוניברסיטת אקסטר, בית ספר אבינגדון 
 סוגה:  רוק אלטרנטיבי, מוזיקה אלקטרונית, ארט רוק
 סוג קול:  טנור 
 שפה מועדפת:  אנגלית, איטלקית 
 כלי נגינה:  גיטרה 
 חברת תקליטים:  אקס-אל רקורדינגס
 שיתופי פעולה בולטים:  רדיוהד   אטומס פור פיס
 בן או בת זוג:  Dajana Roncione (19 בספטמבר 2020–?) 
 www.radiohead.com
 פרופיל ב-IMDb
 חתימה:  
 
תומאס אדוארד יורק (באנגלית: Thomas Edward Yorke; נולד ב-7 באוקטובר 1968) הוא זמר אנגלי, סולן להקת רדיוהד. ב-2006 הוציא לאור את אלבום הבכורה שלו, The Eraser, שזכה לביקורות חיוביות. משנת 2009 הוא משמש גם כסולן של הלהקה The Smile ושל הסופרגרופ אטומס פור פיס.
יורק נחשב לאחד המוזיקאים המשפיעים בעולם. ב-2002 המגזין Q דירג אותו במקום השישי ברשימת האנשים המשפיעים בתעשיית המוזיקה. ב-2005 רדיוהד דורגו במקום ה-73 ברשימת "מאה האומנים הגדולים של כל הזמנים "של המגזין רולינג סטון ובשנת 2008 יורק דורג במקום ה-66 ברשימת "מאה הזמרים הגדולים של כל הזמנים" של אותו מגזין. בשנת 2023 הוציא המגזין רשימה מעודכנת בה הפעם דורג במקום ה-34.
ביוגרפיה

יורק נולד ב-1968 כשעינו השמאלית סגורה לגמרי, ועבר חמישה ניתוחים בילדותו. הוא טוען שבעקבות הניתוח האחרון חלה במחלת הצנחת.
משפחתו של יורק התגוררה באוקספורדשיר. אביו היה פיזיקאי. יורק קיבל את הגיטרה הראשונה שלו בגיל 7. את ההשראה לנגן הוא קיבל לאחר שצפה בגיטריסט של קווין, בריאן מיי מופיע בתוכנית טלוויזיה.
השיר הראשון שכתב נקרא "Mushroom Cloud". בגיל 10 הוא הצטרף ללהקה הראשונה שלו בבית הספר הציבורי לבנים, שם הוא פגש את חבריו ללהקת רדיוהד בעתיד, אד או'בריאן, פיל סלוואי והאחים קולין גרינווד וג'וני גרינווד. יורק סיפר כי בית הספר היה גיהנום עבורו ולכן בילה שעות רבות בחדר המוזיקה שבבית הספר. על תהליך בחירת החברים ללהקה סיפר כי פיל נבחר מכיוון שהיה מבוגר יותר ובעל ניסיון, אד נבחר כי היו לו בגדים מעניינים והוא שמע את הסמית'ס, קולין נבחר כי ידע לנגן על גיטרה למרות שלא ידוע היה עדיין האם יהיה טוב גם בנגינה על גיטרת בס וג'וני נבחר כי היה עילוי מוזיקלי ידוע.
ב-1986 הקים יורק עם חברי הלהקה לעתיד להקה בשם "On a Friday", אך הלהקה הפסיקה את פעילותה לאחר זמן קצר, כאשר חבריה הלכו ללמוד באוניברסיטאות. יורק למד באוניברסיטת אקסטר אמנות ואנגלית. בלימודיו הכיר את סטנלי דונווד שמלווה את הלהקה עד היום ואחראי לעיצוב הגרפיקה של כל אלבומיה וכן לעיצוב אלבומי הסולו של יורק. באותה תקופה, הוא עבד כ-DJ.
ב-1987 יורק וזוגתו באותו הזמן, רייצ'ל אואן, היו מעורבים בתאונת דרכים. יורק לא נפגע, אך חברתו סבלה מצליפת שוט. בעקבות התאונה פיתח יורק פוביה ממכוניות, ובעקבות כך השיר "Airbag" (כרית אוויר) מהאלבום OK Computer נכתב.
פעילות מוזיקלית

ב-1991, הוקמה "On a Friday" מחדש, לאחר שכל חבריה סיימו את הלימודים באוניברסיטאות. באותו זמן, עבד יורק כמוכר חליפות לגברים, עד שהלהקה הוחתמה בחברת התקליטים "Parlophone" ושינתה את שמה לרדיוהד. היא התפרסמה ב-1992, בזכות הלהיט "Creep". הקהל הישראלי הכיר את השיר במקור מהפרסומת הראשונה ששודרה בערוץ 2 לקסטרו, למרות שבאותה פרסומת ביצע את השיר דווקא ירמי קפלן. ב-1993 הגיע יורק עם רדיוהד ל-3 הופעות ברוקסן המיתולוגי בתל אביב, אחר כך חזר איתה להופעות ב-1995 באצטדיון רמת גן וב-2000 ל-3 הופעות, 2 בסינרמה ואחת בתיאטרון קיסריה.
יורק מנגן בעיקר על גיטרה חשמלית, גיטרה אקוסטית ופסנתר, אך הוא יודע לנגן גם בגיטרת בס ובתופים. בנוסף הוא התנסה במוזיקה אלקטרונית. בין השפעותיו המוזיקליות הבולטות ביותר ניתן למצוא להקות כמו הביטלס, טוקינג הדס, פיקסיז, אר.אי.אם, הסמית'ס, הזמרים ניל יאנג, ג'ף באקלי ואלביס קוסטלו, אמן הג'אז צ'ארלס מינגוס והספיק להקליט עם אמנים רבים כמו ביורק, בק, אנקל (די ג'יי שאדו וג'יימס לאוול), פי ג'יי הארווי ועוד. יורק נחשב לאחד הסולנים והכותבים הייחודים והמרשימים בדורו, ונבחר פעם אחר פעם על ידי מגזיני מוזיקה לאחת הדמויות המשפיעות בתעשיית המוזיקה. יורק מרבה לשלב ויברטו ופלצט בשירה והניגוד בין קולו העדין והנקי לבין התכנים המינוריים החוזרים בשיריו הם שניים ממאפייניו הבולטים כזמר ויוצר.
ב-10 ביולי 2006 הוציא את אלבום הסולו הראשון שלו, The Eraser, ומספר חודשים לאחר מכן יצא EP נוסף, מהלך שרדיוהד עושים כמעט עם כל אלבום, בשם "Spitting Feathers". עד היום הוציא עם להקתו רדיוהד 9 אלבומי אולפן, ועוד מספר אלבומי בי סייד. האחרון שבהם, "Moon shaped pool", יצא במאי 2016. בשנת 2009 הקים יורק להקה חדשה, אטומס פור פיס. הלהקה קמה במקור על מנת לנגן את אלבום הסולו של יורק על במה, אך בהמשך נוצרו חומרים מוזיקליים חדשים והלהקה הוציאה אלבום בכורה, Amok, ב-2013. בין חברי ההרכב נמצאים פלי בסיסט הרד הוט צ'ילי פפרז ונייג'ל גודריץ', מי שהפיק את כל אלבומי רדיוהד. ב-26 בספטמבר 2014 הוציא יורק את אלבום הסולו השני שלו, "Tomorrow's Modern Boxes". האלבום יצא לאור דרך הביטורנט והופק על ידי שותפו הקבוע נייג'ל גודריץ'.
חיים אישיים

כיום יורק גר באוקספורד. ניהל מערכת יחסים ארוכה עם רייצ'ל אואן, אמנית ומרצה, אותה הכיר באוניברסיטה. לאחר 23 שנות זוגיות משותפת הזוג החליט להפרד. ב-18 בדצמבר 2016, רייצ'ל אואן נפטרה מסרטן. ליורק ולאואן שני ילדים - נוח, שנולד ב-2001 ואגנס, שנולדה ב-2004. אחיו, אנדי, היה הסולן של הלהקה Unbelievable Truth.
יורק הוא טבעוני, תומך בסחר הוגן, מתנגד לגלובליזציה ולארגון הסחר העולמי. הוא גם פעיל בתחום איכות הסביבה.
הוא מספר שהוא מעריץ את הכתבות הפוליטיות של נועם חומסקי. באשר לישראל, תום יורק הבהיר כי הוא מתנגד בכל תוקף לחרם תרבותי ואקדמי על ישראל, ואף רמז שלדעתו החרם רק הגביר את כוחו הפוליטי של בנימין נתניהו.
דיסקוגרפיה > אלבומי סולו

The Eraser‏ (2006)
Tomorrow's Modern Boxes‏ (2014)
Anima‏ (2019)
דיסקוגרפיה > מיני אלבומים

Spitting Feathers‏ (2006)
דיסקוגרפיה > עם אטומס פור פיס

Amok‏ (2013)
הערות שוליים

↑  דף האלבום במטא-קריטיק
1 2  "בונו הוא הכוכב המוזיקאי המשפיע ביותר", הדיילי מיל
↑  Radiohead - Dave Matthews - Other Lists, באתר הרולינג סטון
↑  Thom Yorke - - Other Lists, באתר הרולינג סטון
↑  Sarah Anderson, 50 incredibly geeky facts about Radiohead, NME, ‏2011-02-14 (באנגלית)
↑  רדיוהד: חיים חדשים, MTV
↑  לאבד את האמונה, תום יורק, ה-8 בספטמבר 2003, הגרדיאן
↑  http://www.rollingstone.com/music/news/thom-yorke-breaks-silence-on-israel-controversy-w485142, באתר הרולינג סטון
| רדיוהד |
| --- | --- | --- |
תום יורק • פיל סלוואי • ג'וני גרינווד • קולין גרינווד • אד או'בריאן
| אלבומי אולפן | Pablo Honey‏ (1993) • The Bends‏ (1995) • OK Computer‏ (1997) • Kid A‏ (2000) • Amnesiac‏ (2001) • Hail to the Thief‏ (2003) • In Rainbows‏ (2007) • The King of Limbs‏ (2011) • A Moon Shaped Pool‏ (2016) |  |
| מיני אלבומים | Drill‏ (1992) • Itch‏‏ (1994) • My Iron Lung‏‏ (1994) • No Surprises/Running from Demons‏ (1997) • Airbag/How Am I Driving?‏ (1998) • (Com Lag (2plus2isfive‏ (2004) |  |
| אלבומי הופעה | I Might Be Wrong: Live Recordings‏ (2001) |  |
| אלבומי רמיקסים | TKOL RMX 1234567‏ (2011) |  |
| שירים וסינגלים | Creep • Lucky • 2 + 2 = 5 • Burn the Witch |  |
| ערכים נוספים | ערכים נוספים |  |
|  | נייג'ל גודריץ' • אטומס פור פיס • Jaydiohead • The Smile |  |
דיסקוגרפיה של רדיוהד • קטגוריה:רדיוהד • פורטל:רוק
| --- | --- |
בקרת זהויות :  NLI: 987007315327505171  PLWABN: 9810809602005606  BIBSYS: 10020703  BNE: XX6062599  BnF: cb14017285c (data)  GND: 13546966X  ISNI: 0000 0001 1444 1825  LCCN: no2001079376  LNB: 000334665  MusicBrainz: 8ed2e0b3-aa4c-4e13-bec3-dc7393ed4d6b  NKC: ola2002151811  NLK: KAC2018N4072  NTA: 297386263  RERO: 02-A012842799  SUDOC: 160841224  VIAF: 52905497   WorldCat (עם VIAF): 52905497 
תום יורק בהופעה ב-2006
תחנת קרול

תחנת קרול היא אחת מתחנות הקו האדום כחלק מהדנקל. מיקומה על רחוב זאב אורלוב, צמוד להצטלבותו עם רחוב יעקב קרול ולקראת קצהו המערבי של רחוב אורלוב והצטלבותו עם רחוב ז'בוטינסקי בפתח תקווה. למרות שמה, התחנה לא ממוקמת בשכונת קרול בפתח תקווה, ושם התחנה נגזר משם הרחוב הסמוך לתחנה. התחנה ממוקמת בין שכונות נווה גן מצפון–מערב ולב המושבה מדרום–מזרח, והיא התחנה השלישית מתחילת תוואי הרכבת הקלה מכיוון מזרח.
התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.
הקמת התחנה

מיקום התחנה, בניגוד לתחנות הממשיכות אותה מערבה עד למחלף גהה, לא היה על נתיב תחבורה ציבורית לאורך רחוב ז'בוטינסקי בפתח תקווה. למעשה, בזמן פעילות הנתיב וגם לאחר מכן גודל במקום דשא, כחלק מאי תנועה ברחוב.
בדצמבר 2018 החלו עבודות להנחת מסילות מסילות הרכבת בתוואי והקמת תשתיות בשבילן. בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום.
בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.
סביבה

התחנה נמצאת סמוך לנקודת ההצטלבות של שני רחובות ראשיים בפתח תקווה: רחוב זאב אורלוב ורחוב ז'בוטינסקי. שכונות נווה גן מצפון–מערב ולב המושבה מדרום–מזרח נמצאות מצפון–מערב ומדרום–מזרח (בהתאמה) לתחנה.
במרחק הליכה מהתחנה נמצא שוק פתח תקווה, המשורת גם על ידי תחנת פינסקר.
סביבת התחנה מכילה בעיקר אזורי מגורים, ושכונות נוספות הקרובות לתחנה ומשורתות חלקית ידה הן שכונת קרול (משורתת גם היא בעיקר על ידי תחנת פינסקר), מזרח רמת ורבר (שאר השכונה משורת בעיקר בידי תחנת דנקנר), ושכונת אחים ישראלית.
הערות שוליים

↑  קרול, באתר עיריית פתח תקווה
↑  מפות שכונות העיר, באתר עיריית פתח תקווה
↑  מפת שכונות העיר, באתר עיריית פתח תקווה
↑  3 481, גוגל מפות, ‏נובמבר 2011
↑  מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018
↑  מסילות בפתח תקווה. הקו האדום., נבדק ב-2023-08-30
↑  יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023